प्री-पेड कार्ड में एक साथ कई लाभ मिलेंगे
चंडीगढ़| पॉलमर्चेंट्स ग्रुप की कंपनी पॉल फिनकैप ने प्री पेड कार्ड कुबेर को पेश किया है। यह कार्ड यस बैंक और मास्टर कार्ड के सहयोग से लॉन्च किया गया है और इस को मैचमूव इंडिया के सहयोग से संचालित किया जाएगा। मैचमूव के सीईओ शैलेश नायक ने बताया कि यह कार्ड डिजिटल वैलेट और फिजीकल कार्ड दोनों का काम करता है। डिजिटल वैलेट को किसी भी स्मार्ट फोन में डाउनलोड किया जा सकता है और फिजीकल कार्ड को कहीं भी स्वाइप किया जा सकता है। पॉल फिनकैप के डायरेक्टर रजनीश बंसल ने बताया कि किसी भी तरह का भुगतान इसके माध्यम से किया जा सकता है जैसे कि ऑनलाइन शापिंग, टैक्सी का भुगतान, होटल का भुगतान इत्यादि। इसके माध्यम से आप फंड्स भी ट्रांसफर कर सकते हैं।
hin_Deva hin_Deva